Tallinna linnaarst

**Tallinna linnaarst**  (saksa k. *der Revaler Stadtarzt*) oli endisaegses linnas tervishoiutööd korraldav arst, kelle määras ametisse Tallinna raad või linnavalitsus.

Linnafüüsikused (saksa keeles *Stadtphysikus*) olid keskajal ametis Eestimaal Tallinnas ja Narvas ning Liivimaal Riias, Tartus, Pärnus, ajuti ka Kuressaares ja Viljandis. Neile lisandusid uusajast eraviisil praktiseerivad arstid ja garnisonimeedikud.

Keskaegsetes linnades sh Tallinnas tegutsesid haiguste ravijatena habemeajajad (saksa k. *Barbier*) ja saunapidajad (*Bader*). Saunapidajatel oli õigus ainult oma saunas aadrit lasta, kuppe panna, juukseid lõigata, habet ajada ja vanu kroonilisi paiseid ravida. Saunaga oli seotud ka kutselised ämmaemandad (*Bade Mutter, Hebamme*). Tallinnas oli linnaämmaemand ametis hiljemalt 1530. aastast ja seejärel ehk isegi järjepidevalt kuni 1. jaanuarini 1913.  Värskete haavade parandamine kuulus habemeajajate tegevusvaldkonda, ja saunapidajatele keelatud. Habemeajajad olid ka Eestimaal keskajal ainsamateks opereerijateks. 1466. aastal pandi asutati omaette habemeajajate tsunft skraaga ja saadi ka õigus inimesi nende enda kodus teenindada.  Meistriks saamisel on pidanud habemeajaja sellid sooritama eksameid muuseas ka opereerimise ja rohuvalmistamise alal. Haigete arstijatena võisid Eestimaal tegutseda saunapidajad kuni 17. sajandi lõpuni ja habemeajajad 19. sajandi alguseni. Tallinnas, Mündi ja Teenri tänava nurgal asunud kinnistul, elasid ja tegutsesid järjepidevalt ajavahemikus 1414–1551 ja 1688–1765 12 habemeajajat või kirurgi. Keskajal olid linnades ka rändarstid, õpetatud arstid tulid Saksamaalt ja nende erialaks olid ainult sisehaigused.

## Tallinna linnaarstid
* 1515– dr. Johannes Ballivi (Johannes Ballivi ja perekonna hauakivi on Tallinna Niguliste kirikus), 
* 1553–1561 dr. Matthias Friesner, 
* 1566 dr. Engelbr. Ramsberger, 
* 1593–1598 dr. David Vasmer  (-1605), 
* 1613–1623 dr. Jacob Praetorius (surn. 1623), 
* 1625–1634 dr. Johann Andreae (1590–1650),  
* 1634–1676 dr. Gebhard Himsel (1603–1676), 
* 1686–1710 dr. Johann Heinrich Happel (surn. 1710), 
* 1692 dr. Gebhard Himsel (maetud 1704) (2. linnaarst), 
* 1716–1738 dr. Johannes Burchart V (1683–1738), 
* 1738–1742 dr. Johannes Andreas Frese  (1711–1742), 
* 1743–1744 dr. Karl Friedrich Kaltschmied, 
* 1746–1756 dr. Johannes Burchart VI (1718–1756), 
* 1756–1769 dr. Justus Gottlieb Walter (1720–1769), 
* 1769–1796 dr. Hermann Bluhm  (1743–1810), 
* 1792–1810 dr. Karl Johann Nyberg (1759–1812), 
* 1810–1817 dr. Ferdinand Jencken  (1786–1864),  
* 1819–1835 dr. Johann Georg Carl Riesenkampff (1793–1835), 
* 1836–1842  dr. Gustav Ehrenbusch (1809–1869)  Tallinna linnaarst ja Harju kreisiarst, 
* 1842–1864 dr.  Leonhard Riesenkampff (1811–1864), Tallinna- ja Tallinna Politseivalitsuse arst, 
* 1865–1887 dr. Albert Hermann August Haller (1828−1902), 
* 1864–1886 dr. K. Rosenhagen, 
* 1886–1888 dr. Georg Köhler Koehler (1847–1910), 
* 1887–1910 dr. Theodor Ferdinand Hoffmann (1845–1915), 
* 1888–1890 dr.  Vassili Iljin (1851–1891), 
* 1890–1892 dr. Jevgeni Kobzarenko, 
* 1892–1896 dr. Mitrofan Bondarenko (1861–), 
* 1896–1900 dr. A. Nizkewitsch, 
* 1900–1908 dr. Vassili Losinski, 
* 1907–1908 kt. dr.  J. Korschev, 
* 1908–1910 dr. Otto Peterson (1870–), 
* 1910–1913 dr. Oskar Pallop (1867–1935), 
* 1913– dr. N. Troitski, 
* 1918– dr. Victor Hugo Schröppe (sünd. 1869), 
* ..1923/1933..  dr. Nikolai Sarv (1884–1950),  Tallinna linnaarst ja Tallinna Linna Tervihoiuosakonna juhataja, 
* dr.  Juhan Luiga

## Viited

## Kirjandus
*Brennsohn, I. Die Aerzte Estlands von Beginn der historischen Zeit bis zur Gegenwart. Riga, 1922,